** R O M Â N I A (nu produce efecte juridice)\***

**JUDEŢUL MUREŞ Inițiator**

**MUNICIPIUL TÂRGU MUREŞ Primar,**

**Serviciul Public de Utilități Municipale**  **Soós Zoltán**

**Nr. 90385 din 3.03.2021**

**REFERAT DE APROBARE**

*pentru închirierea prin licitație publică, a unui număr de 25 locații aparținând domeniului public al municipiului Târgu Mureș, destinate amplasării de construcţii provizorii, tip chiosc, tonetă sau rulotă pentru activități comerciale la Platoul Cornești, aprobarea documentației de atribuire, aprobarea componenței comisiei de evaluare şi membrii supleanti*

În conformitate cu prevederile art. 129, alin. (1), alin. (2), lit. c) și alin. (4), lit. c) din O.U.G. nr. 57/2019 privind Codul administrativ, consiliul local hotărăşte asupra administrării domeniului public şi privat al municipiului, motiv pentru care venim cu propunerea ca deliberativul municipiului să aprobe un număr de de 25 locații, aparținând domeniului public al municipiului Târgu Mureș, destinate amplasării de construcţii provizorii, tip chiosc, tonetă sau rulotă pentru activități comerciale la Platoul Cornești, închirierea amplasamentelor prin licitație publică, Caietului de sarcini, Comisia de licitaţie .

În vederea reglementării modului de atribuire a locațiilor, precum și stabilirea unui mod unitar a construcțiilor provizorii tip chioșc, tonetă sau rulotă pentru activități comerciale la Platoul Cornești, propunem aprobarea celor 25 locații, prezentate în **Anexa nr. 1**, la prezentul referat, pentru edificarea unor noi construcții provizorii tip chioșc, tonetă sau rulotă, agreate de Municipiul Târgu Mureş. Pentru construcțiile provizorii tip chioșc se vor avea în vedere următoarele cerințe:

1. **Culoarea:** pentru construcțiile din lemn - wenge cu roșu - sau rulote. Rulotele să fie igienizate, fără rugină, fără defecte, să arate bine estetic, să nu fie lovite;
2. **Materiale:** - construcție ușoară din lemn, corespunzătoare specificului activității prestate
3. **Suprafața** construcţiei provizorii, tip chioșc, tonetă sau rulotă să fie de **maximum 15 mp,** cu specificația că nu se permite expunerea mărfii în afara construcției;
4. **Instalațiile electrice:** prevăzute cu prize și sistem de iluminare.
5. Constructia să se poată închide în afara orelor de funcționare cu rulouri executate din același material și culoare ca și construcția.
6. **Amplasarea** **construcţilor provizorii*,*** tip chioșc, tonetă sau rulotă se va face pe cheltuiala chiriașului, în baza Avizului emis de către Autoritatea Contractantă.

Cele 25 locații au fost alese după analizarea în teren a fiecărei locații, astfel încât să nu fie perturbată circulaţia pietonală în zonă și arhitectura construcțiilor provizorii tip chioșc, tonetă sau rulotă să se încadreze în ambientul zonal.

Propunem ca licitaţia acestor amplasamente să aibă loc pe baza Caietului de sarcini, prezentat în **Anexa nr. 2**, la prezentul referat.

Licitaţia amplasamentelor prezentate în **Anexa nr. 1**, la prezentul referat, va avea loc la data comunicată prin anunțul de participare la licitație.

Întocmirea contractelor de închiriere și urmărirea acestora se face prin grija Municipiului Tîrgu Mureș – Platoul Cornești.

**Chiriașii au termen 90 zile** de la data semnării contractelor de închiriere, să edifice noile construcții provizorii tip chioșc, impuse şi agreate de Municipiul Târgu Mureş, în caz contrar se reia procedura de licitație, în condițiile legii.

Fișa de date a procedurii de licitație este prezentată în **Anexa nr. 3**, la prezentul referat și este întocmită de Biroul concesionări, închirieri și vânzări, din cadrul Direcției economice.

Modelul contractului de închiriere, cu clauze clar precizate, pentru a putea interveni uşor în anularea acestora fără implicarea instanţelor judecătoreşti, este prezentat în **Anexa nr. 4**, la prezentul referat.

Formulare și modele documentelor necesare participării la licitația publică sunt prezentate în **Anexa nr. 5**, la prezentul referat.

Propunem constituirea Comisiei de evaluare cu următoarea componență:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Consilier local – Președinte)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Consilier local - membru)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (reprezentant ANAF - membru)

4. Gheorghița Ioan (reprezentant ADP - membru)

5. Murariu Camelia (reprezentant Biroul concesiuni, închirieri și vânzări - secretar)

Propunem membrii supleanti:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Consilier local – Președinte)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Consilier local - membru)

3. Coroian Adrian (reprezentant SPUM - membru)

4. Ioraș Simona (reprezentant Biroul concesiuni, închirieri și vânzări - secretar)

Ţinând cont de cele menţionate mai sus, supunem aprobării dumneavoastră, proiectul de hotărâre aşa cum a fost redactat.

Director SPUM Director adj. ADP

Coroian Adrian Ștefan Gheorghiță Ioan

Șef Birou C.I.V.

Murariu Camelia

**Aviz favorabil al**

**Direcției economice**

**---------------------------**

Întocmit: Zenovia Șagău

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**